Занимания по интереси

Весело смятане

  Върху два картона се начертават 25 квадратчета. Във всяко от тях се написват разбъркано числата от 1 до 25 / примери от таблицата, +,_ букви от азбуката и т.н/  Листовете се закачат на статив, който се поставя така че всички участници да виждат. Първите двама застават пред статива и започват да броят от 1 до 25, като посочват всяко число на картона. Ръководителят на играта засича с хронометър и записва времето на участниците. Обявява победител от двойката.  Победител в играта е този, който е преброил и посочил числата за най-кратко време.

Отговори без да и не

Участниците застават в кръг около ръководителя. Той започва да задава най-различни въпроси на отделните играчи. Те трябва да дават отговори, без да използват думите да и не. Участник, който не спази това условие, се отстранява от игра. Победител е останалият последен в кръга.

Телеграма

Участниците сядат в полукръг. На всеки предварително се раздават по 1 лист и молив. Ръководителят на играта казва дума от 8-10 букви. Всеки играч е длъжен да съчини и напише телеграма с логическо съдържание, така че от първите букви на всяка дума да се получи думата, която е казал ръководителят. Играта се прекратява, когато първите трима предадат телеграмите си на ръководителя. Той проверява съдържанието на телеграмите и ако те отговарят на условието, играчите се обявяват за победители.

От две думи една

Участниците застават в кръг около ръководителя на играта. Всеки от тях получава по един лист. На него е написана дума, която като сричка може да бъде съставка на друга дума. При сигнал, играта започва. Играчите се събират по двама, за да проверят дали от техните две думи може да се състави трета с друго значение. Това трябва да стане за не повече от 2 мин. Двойките, които успеят първи да изпълнят задачата за определеното време, се обявават за победител. По реда, по който  показват листовете си на ръководителя, се извършва и крайното класиране на останалите участници. 
/ примерни думи: под-земие, бал-кон, зелен-чук, кон-такт, казан – лък, злато-град, зло – вещ/
Варант: двойките  обясняват на значението на думата.

Кой е най-добрият отговор

За всеки участник в играта се осигуряват 2 листа и химикал. От играчите се иска да напишат въпрос на единия  и съществително име на другия лист. След това листовете се сгъват  и се  събират на две купчинки или в две кутии/. Разбъркват се отделните купчинки. Започва втората част от играта. Ръководителят дава на всеки играч по един лист от всяка купчинка. Условието на играта е да се отговори на въпроса в писмена форма, като в отговора се включи съществителното име. 

Игра с имена

Ръководителят написва на картончета имената на всички участници и   раздава на децтат по едно картонче / уверете се , че никое дете не е получило своето име/. Всеки участник в играта прочита името, което му се е паднало и казва нещо положително за другарчето си.
Така те се учат да уважават другите и да търсят положителните черти у всеки.